 Chanzo cha picha, CARMEN JASPERSEN Maelezo ya picha, Aubameyang ni mmoja wa wafungaji mabao hatari zaidi Bundesliga Mshambuliaji wa kimataifa wa Gabon Aubameyang amekuwa na kipindi cha kufana sana mwaka 2016, amefunga mabao 26 kufikia wakati wa kuandika makala hii katika klabu yake ya Borussia Dortmund nchini Ujerumani Alikuwa mchezaji wa kwanza kutoka Afrika kutawazwa kuwa Mchezaji Bora wa Mwaka wa Bundesliga, raia wa kwanza wa Gabon kushinda Tuzo ya Shirikisho la Soka Afrika ya mchezaji bora wa mwaka Afrika, na ameorodheshwa miongoni mwa wachezaji wanaoshindania tuzo ya mchezaji bora duniani mwaka 2016, tuzo ya Ballon dOr. 